Afrikaanse fliek wen beste regisseur-toekenning oorsee | Maroela Media
Skermgreep uit Nommer 37 (Foto verskaf aan Maroela Media)
Dit is pas aangekondig dat regisseur en draaiboekskrywer, Nosipho Dumisa, die Cheval Noir Jury-prys gewen het vir beste regisseur by die Fantasia Internasionale Rolprentfees in Montreal, Kanada, vir haar eerste speelfilm, NOMMER 37.
“Geen regisseur maak ’n fliek op sy of haar eie nie; dis van die begin af ’n spanpoging en NOMMER 37 se reis was geensins anders nie,” sê Nosipho oor haar nuutste prestasie, wat ewe goed plaaslik ontvang is. “My werk, as regisseur, was bloot om die talent en pogings van al die betrokke partye te bestuur. Hierdie toekenning is dus nie net vir my nie, maar vir almal – van die span by Gambit Films, tot die akteurs wat alles gegee het, die span wat my vertrou het en hard gewerk het om hierdie visie lewe te gee, asook diegene wat die reis saam met ons begin het met die kortfilm. Ek wil ook dankie sê vir Jan du Plessis, Kaye Ann Williams en Anneke Villet, wat my gelei het deur die maak van hierdie fliek. Hierdie toekenning is ’n bevestiging vir almal van ons en ek is so trots op die span!”
Nosipho Dumisa, regisseur en draaiboekskrywer van “Nommer 37” (Foto verskaf aan Maroela Media)
WAARSKUWING: Die lokprent bevat krutaal wat nie geskik is vir kinders of sensitiewe kykers nie.
Knap gedaan Nosipho Dumisa en almal betrokke. Aangesien ek die spreekwoordelike sensitiewe kyker is sal ek waarskynlik nie die fliek kyk nie, maar is bly vir die internasionale erkenning daarvan!
‘n Alfred Hitchcock-fliek het dieselfde tema met Grace Kelly in ‘n hoofrol. Nie?
Fliekvlooi · 2 weke gelede
Ja, mens noem dit eerbetoon (aan Hitchcock se Rear Window, in hierdie geval). Rear Window is gegrond op ‘n kortverhaal, It Had to Be Murder deur Cornell Woolrich, en Hollywood het self ook die storie al oorvertel in 2007 se Disturbia (met Shia LaBeouf) Maar ‘n rolstoel en ‘n verkyker maak nie ‘n fliek nie – Nommer 37 is genoegsaam nuut en anders.
Fantasties! Baie geluk – #trotsSuidAfrikaans
Well done you! Mooi so! EN dit in Vrouemaand – baie gepas!